b'\n_START_ARTICLE_\nHimalija (luna)\n_START_SECTION_\nFizikalne lastnosti\n_START_PARAGRAPH_\nLuna Himalija je podolgovato telo, z dol\xc5\xbeino med 150 \xc2\xb1 20 in 120 \xc2\xb1 20 km, kar je zelo blizu ocenam po meritvah iz   Zemlje. Jupiter obkro\xc5\xbei v malo ve\xc4\x8d kot 250 dneh po tirnici, ki je zelo nagnjena (29,59\xc2\xb0)  na ravnino Jupitrovega ekvatorja. Njena gostota je precej visoka (2,6 g/cm\xc2\xb3), kar ka\xc5\xbee da je sestavljena iz  kamnin. _NEWLINE_Njena povr\xc5\xa1ina je siva (podobno kot pri ostalih \xc4\x8dlanicah skupine) z barvnim indeksom B-V=0,62, V-R= 0,4. Podobna je asteroidom tipa C.\n_START_SECTION_\nRaziskovanja\n_START_PARAGRAPH_\nSonda  Cassini je 19. decembra 2000 na svoji poti do  Saturna posnela tudi povr\xc5\xa1ino Himalije. Posnetki ne ka\xc5\xbeejo nobene podrobnosti na povr\xc5\xa1ini. Spekter, ki ga je posnela sonda, ka\xc5\xbee precej mo\xc4\x8dno absorbcijo v delu spectra pri 3 \xce\xbcm, kar pomeni, da je na luni prisotna tudi voda._NEWLINE_Februarja in marca leta 2007 je Nasino vesoljsko plovilo New Horizons, ki je na poti do Plutona, naredilo ve\xc4\x8dje \xc5\xa1tevilo izredno zanimivih posnetkov (najbli\xc5\xbeje iz razdalje 8,000.000 kilometrov)'